**Pápadereske Község Önkormányzata Képviselő-testületének**

……../2017.(……………) önkormányzati rendelet-tervezete a közterület használatáról és a közterületek rendeltetéstől eltérő használatának szabályozásáról szóló

**10/2013.(VI.28.) önkormányzati rendelet módosításáról**

Pápadereske Község Önkormányzat Képviselő-testülete a mozgóképről szóló 2004. évi II. törvény 37. § (4) bekezdésében kapott felhatalmazás alapján a Magyarország helyi önkormányzatairól szóló 2011. évi CLXXXIX törvény 13. § (1) bekezdés 2. pontjában meghatározott feladatkörében eljárva a következőket rendeli el:

1. § A közterület használatáról és a közterületek rendeltetéstől eltérő használatának szabályozásáról szóló 10/2013.(VI.28.) önkormányzati rendelet (továbbiakban Rendelet) 17. § (1) bekezdése helyébe a következő rendelkezés lép:

„17. § (1) Az önkormányzat tulajdonában álló közterületek filmforgatási célú használatának díja az Mgtv. 3. mellékletében meghatározott díjjal azonos mértékű.”

**2. §** A Rendelet 10 §. (3) bek. a) pontja helyébe a következő rendelkezés lép:

|  |  |
| --- | --- |
| „10. § (3) bek a) a közterületbe 10 cm-en túl benyúló üzlethomlokzat (portál), kirakatszekrény, üzleti védőtető (előtető), ernyősszerkezet, cím-és cégtábla | 5000 Ft/m2/év |

**3. §** (1)Hatályát veszti a Rendelet 5. § (1) bek. c) pontja, a 10. § (3) bek. c) pontja.

(2) Ez a rendelet kihirdetését követő napon lép hatályba.

Németh TiborKovács Erika

polgármester jegyző

A rendelet kihirdetésének napja: 2017………………..

Nyárád, 2017. ……………………..

Kovács Erika

jegyző

**INDOKOLÁS ÉS ELŐZETES HATÁSVIZSGÁLAT**

**a közterület használatáról és a közterületek rendeltetéstől eltérő használatának szabályozásáról szóló önkormányzati rendelet módosításához**

**ÁLTALÁNOS INDOKOLÁS**

A mozgóképről szóló 2004. évi II. törvény (a továbbiakban: Mgtv.) 3. melléklete meghatározza a települési önkormányzat tulajdonában álló közterületek filmforgatási célú használatának díjait, így az önkormányzat helyi rendeletében korábban megállapított összegeket hatályon kívül kell helyezni. A településkép védelméről szóló rendelet megalkotása szükségessé teszi **a** közterület használatárólés a közterületek rendeltetéstől eltérő használatának szabályozásáról szóló önkormányzati rendeletben a hirdetésekre, reklámokra vonatkozó rendelkezések hatályon kívül helyezését.

**ELŐZETES HATÁSVIZSGÁLAT**

A 2011. január 1-jétől hatályos, a jogalkotásról szóló 2010. évi CXXX. törvény (a továbbiakban: Jat.) 17. §-a szerint:

**17. §** (1) A **jogszabály előkészítője –** a jogszabály feltételezett hatásaihoz igazodó részletességű **– előzetes hatásvizsgálat elvégzésével felméri a szabályozás várható** **következményeit**. Az előzetes hatásvizsgálat eredményéről önkormányzati rendelet esetén a helyi önkormányzat képviselő-testületét tájékoztatni kell.

**(2) A hatásvizsgálat során vizsgálni kell:**

a) a tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait,

ab) környezeti és egészségi következményeit,

ac) adminisztratív terheket befolyásoló hatásait, valamint

b) a jogszabály megalkotásának szükségességét, a jogalkotás elmaradásának várható következményeit, és

c) a jogszabály alkalmazásához szükséges személyi, szervezeti, tárgyi és pénzügyi feltételeket”.

A közterület használatárólés a közterületek rendeltetéstől eltérő használatának szabályozásáról szóló önkormányzati rendelet módosításáról szóló rendelet tervezetében (a továbbiakban: Tervezet) foglaltak várható hatásai – a Jat. 17. § (2) bekezdésében foglalt elvárások tükrében – az alábbiak szerint összegezhetők:

**a) A tervezett jogszabály valamennyi jelentősnek ítélt hatása:**

**aa) A jogszabály társadalmi, gazdasági, költségvetési hatásai:**

A Tervezetnek társadalmi hatása nincs.

Esetleges kérelem esetén a gazdasági és költségvetési hatások: a keletkező bevétel az önkormányzatot illeti meg.

**ab) A jogszabály környezeti és egészségi következményei:**

A Tervezetben foglaltaknak közvetlen környezeti és egészségi következményei nincsenek.

**ac) A jogszabály adminisztratív terheket befolyásoló hatásai:**

A Tervezet adminisztratív terheket nem keletkeztet.

**b) A jogszabály megalkotásának szükségessége, a jogalkotás elmaradásának várható következményei:**

A Rendelet módosításának szükségességét a mozgóképről szóló 2004. évi II. törvény módosítása indokolja, mely kötelező erővel rendelkezik arról, hogy az önkormányzat tulajdonában álló közterületek filmforgatási célú használatának díjait a törvény 3. számú melléklete tartalmazza. A helyi rendeletben meghatározott díjak ellentételesek a törvényi rendelkezéssel.

A településkép védelméről szóló rendelet megalkotása szükségessé teszi **a** közterület használatárólés a közterületek rendeltetéstől eltérő használatának szabályozásáról szóló önkormányzati rendeletben a hirdetésekre, reklámokra vonatkozó rendelkezések hatályon kívül helyezését.

A Tervezet megalkotásának elmaradása sérti a törvény rendelkezését, így a kormányhivatal törvényességi felügyeleti eljárását vonhatja maga után. A Magyarország helyi önkormányzatairól szóló 2011. évi CLXXXIX. törvény 132. § (3) bekezdés c) pontja alapján a kormányhivatal törvényességi felügyeleti eljárásában vizsgálja a helyi önkormányzat törvényen alapuló jogalkotási, továbbá jogszabályon alapuló döntési és feladat-ellátási (közszolgáltatási) kötelezettségének teljesítését.

**c) A jogszabály alkalmazásához szükséges személyi, szervezeti, tárgyi és pénzügyi feltételek:**

A Tervezet elfogadása esetén a rendelet alkalmazása a jelenlegihez képest többlet személyi, szervezeti, tárgyi és pénzügyi feltételt nem igényel.

Nyárád, 2017. december 14.

Kovács Erika

jegyző